Галоўная заўвага датычыць праблем з агульнай кампазіцыяй. Напрыклад, Гапееў падрабязна прапісвае лінію Генадзя Колтуна і студэнткі Люды, якая робіцца яго жонкай. Урэшце пісьменнік паведамляе чытачам, што Люда – пляменніца Алега Барысавіча, аднаго з кіраўнікоў “цёмных” сіл… і пасярэдзіне рамана кідае гэтую сюжэтную лінію. Генадзь з’явіцца ў “Праклёне” толькі аднойчы, падчас змагання за кветку (іншыя яго ўчынкі адбудуцца “за кадрам”). Відавочна сюжэтная лінія абарваная.